RESOLUCIÓN do 6 de maio de 2008 pola que se convoca un curso sobre xestión de persoal.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 14/05/2008

Dentro das actividades programadas para o ano 2008, en colaboración co Concello da Coruña, en virtude do convenio de formación asinado entre a Academia Galega de Seguridade Pública e o Concello da Coruña, anúnciase a celebración dun curso sobre xestión de persoal, que deberá desenvolverse conforme as seguintes bases:
Obxectivos:
-Actualizar coñecementos e técnicas de mando de unidades policiais, de xestión de persoal e de procedementos prácticos relacionados coas súas funcións dentro da estrutura do corpo da policía local.
Destinatarios:
Mandos do corpo de policía local, fundamentalmente inspectores principais e inspectores, do corpo de Policía Local do Concello da Coruña, para os que se reservan 15 prazas, cubrindo o resto (5 prazas) con solicitantes doutros corpos de policía local que cumpran os mesmos requisitos, tendo preferencia os dos concellos próximos ao Concello da Coruña.
Inscrición:
A inscrición dos participantes será totalmente gratuíta.
Prazas:
20 prazas.
Solicitudes:
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 28 de maio ás 14.00 horas.
3. As instancias dos solicitantes que non pertenzan ao Concello da Coruña, deberán enviarse á Academia Galega de Seguridade Pública (fax 886 20 61 22), avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Os solicitantes que pertenzan ao corpo de Policía Local do Concello da Coruña deberán facer a súa solicitude a través da Academia de Formación de Policía Local do Concello da Coruña.
Datas:
O curso desenvolverase durante os días 3, 4, 10, 11 e 13 de xuño de 2008.
O horario será das 16.00 ás 21.00 horas, agás o día 13 que será das 9.00 ás 14.00 horas, cunha duración de 25 horas lectivas.
Contido:
-Competencias profesionais na policía local.
-Técnicas de dirección de persoal policial e de administracións públicas.
-Técnicas e funcións de mando de unidades policiais e de persoal policial.
-A problemática do mando de unidades policiais en aspectos prácticos.
-A planificación, coordinación e seguimento de unidades policiais.
-Lei orgánica de protección de datos.
-Normativa sobre xestión de persoal.
Selección:
Os membros do corpo da Policía Local do Concello da Coruña serán seleccionados pola Xefatura da Policía Local do Concello da Coruña, e os restantes seranlles de aplicación os criterios do proceso de selección dos cursos da AGASP (non ter feito este curso, menor número de cursos, antigüidade, grupo de pertenza etc.).
Relación de admitidos:
A relación de admitidos faraa publica o día 30 de maio a partir das 14.00 horas a Academia Galega de Seguridade Pública; os interesados poden coñecer e confirmar a súa asistencia chamando aos teléfonos 886 20 61 17/18/24 (AGASP) e na páxina web
http://agasp.xunta.es.
Lugar:
O curso desenvolverase na aula de formación da Policía Local do Concello da Coruña.
Certificado de aproveitamento:
Ao remate do curso entregaráselle un certificado de aproveitamento a aquelas persoas que acrediten a súa participación continuada a el e superen as correspondentes probas de coñecementos.
Modificacións:
Tanto a Academia Galega de Seguridade Pública como o Concello da Coruña, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 6 de maio de 2008.
P.S. (Disposición primeira da Orde 31-1-2008, DOG 23, do 1 de febreiro)
María Isabel Durántez Gil
Directora xeral de Interior
Ver referencia pdf "09200D014P060.PDF"